CELEX: 32015D2310
Language: el
Date: 2015-12-10 00:00:00
Title: Απόφαση (ΚΕΠΠΑ) 2015/2310 του Συμβουλίου, της 10ης Δεκεμβρίου 2015, για την τροποποίηση της απόφασης 2013/189/ΚΕΠΠΑ για την ίδρυση Ευρωπαϊκής Ακαδημίας Ασφάλειας και Άμυνας

11.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 326/64
            
         ΑΠΌΦΑΣΗ (ΚΕΠΠΑ) 2015/2310 ΤΟΥ ΣΥΜΒΟΥΛΊΟΥ
   της 10ης Δεκεμβρίου 2015
   για την τροποποίηση της απόφασης 2013/189/ΚΕΠΠΑ για την ίδρυση Ευρωπαϊκής Ακαδημίας Ασφάλειας και Άμυνας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 22 Απριλίου 2013 το Συμβούλιο εξέδωσε την απόφαση 2013/189/ΚΕΠΠΑ για την ίδρυση Ευρωπαϊκής Ακαδημίας Ασφάλειας και Άμυνας (ΕΑΑΑ) (1).
            
         
               (2)
            
            
               Στις 22 Ιουλίου 2014 το Συμβούλιο εξέδωσε την απόφαση 2014/491/ΚΕΠΠΑ για την τροποποίηση της απόφασης 2013/189/ΚΕΠΠΑ (2).
            
         
               (3)
            
            
               Η απόφαση 2013/189/ΚΕΠΠΑ, όπως τροποποιήθηκε με την απόφαση 2014/491/ΚΕΠΠΑ, προβλέπει ποσό δημοσιονομικής αναφοράς για τους πρώτους 12 μήνες από την 1η Αυγούστου 2013 έως τις 31 Ιουλίου 2014 και για την επόμενη περίοδο από την 1η Αυγούστου 2014 έως τις 31 Δεκεμβρίου 2015.
            
         
               (4)
            
            
               Στις 25 Μαρτίου 2014, η διευθύνουσα επιτροπή που συστάθηκε με την απόφαση 2013/189/ΚΕΠΠΑ συμφώνησε ότι το χρονικό διάστημα της χρηματοδοτικής συμφωνίας θα πρέπει να ευθυγραμμιστεί με την ετήσια λογιστική περίοδο, από την 1η Ιανουαρίου έως τις 31 Δεκεμβρίου, ώστε να απαιτείται μία μόνο σειρά λογαριασμών από το 2016 και εξής.
            
         
               (5)
            
            
               Θα πρέπει συνεπώς να καθοριστεί νέο ποσό δημοσιονομικής αναφοράς για το χρονικό διάστημα από την 1η Ιανουαρίου 2016 έως τις 31 Δεκεμβρίου 2016.
            
         
               (6)
            
            
               Η απόφαση 2013/189/ΚΕΠΠΑ θα πρέπει επομένως να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 16 παράγραφος 2 της απόφασης 2013/189/ΚΕΠΠΑ αντικαθίσταται από το ακόλουθο κείμενο:
   
      «2.   Το ποσό δημοσιονομικής αναφοράς που προορίζεται για την κάλυψη των δαπανών της ΕΑΑΑ κατά τους πρώτους 12 μήνες ύστερα από τη σύναψη της χρηματοδοτικής συμφωνίας η οποία αναφέρεται στην παράγραφο 3 είναι 535 000 ευρώ.
      Το ποσό δημοσιονομικής αναφοράς που προορίζεται για την κάλυψη των δαπανών της ΕΑΑΑ για την περίοδο από την 1η Αυγούστου 2014 έως τις 31 Δεκεμβρίου 2015 είναι 756 000 ευρώ.
      Το ποσό δημοσιονομικής αναφοράς που προορίζεται για την κάλυψη των δαπανών της ΕΑΑΑ για την περίοδο από την 1η Ιανουαρίου 2016 έως τις 31 Δεκεμβρίου 2016 ανέρχεται σε 630 000 ευρώ.
      Τα ποσά δημοσιονομικής αναφοράς που προορίζονται για την κάλυψη των δαπανών της ΕΑΑΑ σε μεταγενέστερες περιόδους καθορίζονται από το Συμβούλιο.».
   
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 10 Δεκεμβρίου 2015.
      
         
            Για το Συμβούλιο
         
         
            Ο Πρόεδρος
         
         F. BAUSCH
      
   
   
      (1)  Απόφαση 2013/189/ΚΕΠΠΑ του Συμβουλίου, της 22ας Απριλίου 2013, για την ίδρυση Ευρωπαϊκής Ακαδημίας Ασφάλειας και Άμυνας (ΕΑΑΑ) και την κατάργηση της κοινής δράσης 2008/550/ΚΕΠΠΑ (ΕΕ L 112 της 24.4.2013, σ. 22).
   
      (2)  Απόφαση 2014/491/ΚΕΠΠΑ του Συμβουλίου, της 22ας Ιουλίου 2014, για την τροποποίηση της απόφασης 2013/189/ΚΕΠΠΑ για την ίδρυση Ευρωπαϊκής Ακαδημίας Ασφάλειας και Άμυνας (ΕΑΑΑ) (ΕΕ L 218 της 24.7.2014, σ. 6).